CELEX: 22019D0031
Language: fi
Date: 2018-12-17 00:00:00
Title: AKT–EU-suurlähettiläskomitean päätös N:o 4/2018, annettu 17 päivänä joulukuuta 2018, vastuuvapauden myöntämisestä yritystoiminnan kehittämiskeskuksen (YKK) johtajalle varainhoitovuosien 2013–2016 talousarvioiden toteuttamisen osalta [2019/31]

10.1.2019   
               
               
                  FI
               
               
                  Euroopan unionin virallinen lehti
               
               
                  L 8/35
               
            
         AKT–EU-SUURLÄHETTILÄSKOMITEAN PÄÄTÖS N:o 4/2018,
         annettu 17 päivänä joulukuuta 2018,
         vastuuvapauden myöntämisestä yritystoiminnan kehittämiskeskuksen (YKK) johtajalle varainhoitovuosien 2013–2016 talousarvioiden toteuttamisen osalta [2019/31]
         AKT–EU-SUURLÄHETTILÄSKOMITEA, joka
         ottaa huomioon AKT–EU-suurlähettiläskomitean päätöksen N:o 5/2004 (1) ja erityisesti sen 27 artiklan 5 kohdan toisen alakohdan,
         ottaa huomioon AKT–EU-suurlähettiläskomitean päätöksen N:o 1/2016 (2) ja erityisesti sen 1 artiklan 2 kohdan,
         ottaa huomioon AKT–EU-suurlähettiläskomitean päätöksen N:o 3/2016 (3) ja erityisesti sen 3 artiklan 3 kohdan,
         sekä katsoo seuraavaa:
         
                     (1)
                  
                  
                     AKT–EU-suurlähettiläskomitean päätöksen N:o 3/2016 3 artiklan mukaan YKK:n oikeushenkilöllisyys olisi säilytettävä 1 päivästä tammikuuta 2017 lähtien yksinomaan YKK:n likvidaatiota varten. YKK:n hallintoneuvoston tehtävät olisi rajattava passiivisen vaiheen aikana sulkemisen etenemistä koskevan kertomuksen hyväksymiseen, sulkemisvaiheeseen liittyvän tilinpäätöksen hyväksymiseen sekä vastuuvapausehdotuksen toimittamiseen AKT–EU-suurlähettiläskomitealle päätöksentekoa varten. YKK:n hallintoneuvosto lakkautetaan päivänä, jona AKT–EU-suurlähettiläskomitea tekee päätöksen vastuuvapausehdotuksesta.
                  
               
                     (2)
                  
                  
                     YKK:n hallintoneuvoston puheenjohtaja toimitti AKT–EU-suurlähettiläskomitealle 13 päivänä marraskuuta 2018 päivätyllä kirjeellä vastuuvapausehdotuksen sekä varainhoitovuosia 2013–2016 koskevan tilinpäätöksen ja huomautuksia sisältämättömän tarkastuskertomuksen.
                  
               
                     (3)
                  
                  
                     Keskuksen varainhoitovuosien 2013–2016 tulot muodostuivat pääasiassa Euroopan kehitysrahaston rahoitusosuuksista ja olivat 31 938 501,02 euroa.
                  
               
                     (4)
                  
                  
                     Keskuksen johtaja on varainhoitovuosina 2013–2016 toteuttanut kokonaisuudessaan talousarviota siten, että yritystoiminnan kehittämiskeskuksen varainhoitovuosien 2013–2016 tilinpäätösten ja lakisääteisten tilintarkastuskertomusten perusteella hänelle olisi myönnettävä talousarvion toteuttamista koskeva vastuuvapaus kyseisiltä varainhoitovuosilta,
                  
               ON PÄÄTTÄNYT SEURAAVAA:
         
            Ainoa artikla
            AKT–EU-suurlähettiläskomitea myöntää varainhoitovuosia 2013–2016 koskevien tilintarkastajien kertomusten sekä kyseisten varainhoitovuosien taseiden ja tulostilien perusteella yritystoiminnan kehittämiskeskuksen johtajalle vastuuvapauden keskuksen varainhoitovuosien 2013–2016 talousarvioiden toteuttamisen osalta.
         
         
            Tehty Brysselissä 17 päivänä joulukuuta 2018.
            
               
                  AKT–EU-suurlähettiläskomitean puolesta
               
               
                  Puheenjohtaja
               
               N. MARSCHIK
            
         
         
            (1)  EUVL L 70, 9.3.2006, s. 52.
         
            (2)  EUVL L 72, 17.3.2016, s. 59.
         
            (3)  EUVL L 192, 16.7.2016, s. 77.